Bănci și Asigurări

♦ Veniturile totale ale bugetului au fost în T1 de 74,6 mld. lei, în creştere cu 12,5%, în timp ce cheltuielile totale au fost de 80,1 mld. lei, în creştere cu 13,2% ♦ Deficitul bugetar a fost de 5,47 mld. lei, adică 0,542% din PIB.

Cheltuielile cu salariile buge­ta­rilor au crescut în primul tri­mestrul din 2019 cu 29,9% com­parativ cu aceeaşi pe­rioa­dă a lui 2018, până la 24 mld. lei, iar cheltuielile cu asistenţa socială (unde sunt incluse şi pensiile) au avansat cu 34,9%, până la 28 de miliarde de lei. Pentru investiţii guvernul nu a alo­cat decât 3,2 miliarde de lei, în scădere cu 20% faţă de aceeaşi perioadă a anului trecut.

Guvernul a cheltuit cu salariile, în primele trei luni din an, cu 4,9 mld. lei (peste un miliard de euro) mai mult decât în primele trei luni din 2018: 24 de miliarde de lei în total. Pentru pensii cheltuiala a fost mai mare cu 3,6 miliarde de lei, în perioada amintită: 28 de miliarde de lei în total.

La venituri bugetare de 74 de miliarde de lei aceasta înseamnă 29,9% din totalul veniturilor în privinţa salariilor şi 34,9% din totalul veniturilor în privinţa cheltuielilor sociale. Împreună, aceste două capitole de cheltuieli din bugetul general consolidat înseamnă 64,8% din venituri, echivalentul a 5% din PIB-ul estimat pe 2019, de 1.022 miliarde de lei. Anul trecut cheltuielile pentru pensii şi salarii au însemnat pe primele trei luni din an 61,3% din venituri şi 4,7% din PIB-ul estimat de 924 mld. lei la acea vreme.

Şi, totuşi, deficitul bugetar a crescut încet, cu doar 266 de milioane de lei în martie faţă de februarie, de la 5,2 miliarde de lei până la 5,47 mld. lei, echivalent a 0,54% din PIB (0,52% din PIB în fe­brua­rie). Explicaţia este că, în vreme ce chel­tuielile de personal şi cele cu pensiile cresc puternic, scad alte cheltuieli din tabloul de chel­tuieli ale bugetului general con­soli­dat. Cheltuielile de capital sunt la trei luni în scădere cu 20%, an/an, doar 3,2 mld. lei faţă de 4 mld. lei în primele trei luni din 2018. Alte aproape 300 de mi­lioa­ne de lei au fost tă­ia­te din pro­gramele fi­nan­ţate în progra­me­le cu fonduri UE (minus 6,7%). Ca­pito­lul “alte chel­tu­ieli“ con­sem­nea­ză în primele trei luni, an/an, un minus de 556 mil. lei (minus 36,6%).

Pe ansamblu, cheltuielile au crescut în primele trei luni din an, an/an, cu 13,2%, în vreme ce veniturile au avansat cu 12,5%.

Veniturile bugetului general consolidat de 74,7 miliarde lei reprezintă 7,3% din PIB estimat de 1.022 mld. lei, ceea ce ar însemna venituri pe tot anul, dacă colectarea ar fi lineară, de sub 30% din PIB. De fapt aceasta este marea problemă a bugetului. Estimările de PIB cresc, dar veniturile bugetare nu le urmează - fie că PIB-ul este supraestimat, fie că neputinţa colectării persistă.

Pe componente, la venituri s-au înregistrat creşteri comparativ cu primul trimestru al anului precedent în cazul încasărilor din contribuţii de asigurări (plus 21,9%), accize (plus 16,8%), TVA (plus 14,8%). Potrivit Ministerului Finanţelor, încasările din contribuţiile de asigurări au fost influenţate de creşterea efectivului de salariaţi din economie, a câştigului salarial mediu brut, a salariului minim pe economie, dar şi de condiţiile legislative noi privind transferul contribuţiilor din sarcina angajatorului în sarcina angajatului, reglementate prin OUG nr. 79/2017, iar veniturile din TVA au crescut cu 14,8% faţă de realizările aceleiaşi perioade a anului 2018, ajungând la o valoare de 15,3 miliarde lei.

Încasările din impozite şi taxe pe proprietate au crescut cu 8%.

Potrivit sursei citate, s-au înregistrat scăderi ale încasărilor din impozitul pe salarii şi venit cu 16% pe fondul reducerii, începând cu 1 ianuarie 2018, a cotei impozitului pe venit de la 16% la 10%, măsură care s-a reflectat în încasări începând cu luna februarie 2018.